CELEX: C2004/094/66
Language: el
Date: 2004-04-17 00:00:00
Title: Αίτηση για την έκδοση προδικαστικής αποφάσεως που υπέβαλε το Arbeidsrechtbank Gent με απόφαση της 17ης Φεβρουαρίου 2004 στην υπόθεση Roger Noteboom κατά Rijksdienst voor Pensioenen Υπόθεση C-101/04

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/29
            
         Αίτηση για την έκδοση προδικαστικής αποφάσεως που υπέβαλε το Arbeidsrechtbank Gent με απόφαση της 17ης Φεβρουαρίου 2004 στην υπόθεση Roger Noteboom κατά Rijksdienst voor Pensioenen
   Υπόθεση C-101/04
   (2004/C 94/66)
   Με απόφαση της 17ης Φεβρουαρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 26 Φεβρουαρίου 2004, το Arbeidsrechtbank Gent, στο πλαίσιο της διαφοράς μεταξύ Roger Noteboom και Rijksdienst voor Pensioenen, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Εμπίπτει το επίδομα αδείας το οποίο αφορούν το άρθρο 22 του Κ.Β. 50 της 24ης Οκτωβρίου 1967 και το άρθρο 56 του Κ.Β. της 21ης Δεκεμβρίου 1967 στο καθ' ύλην πεδίο εφαρμογής του κανονισμού 1408/71 (1) και αποτελεί αυτό ειδικότερα «παροχές γήρατος», υπό την έννοια του άρθρου 4, παράγραφος 1, στοιχείο γ', του κανονισμού;
            
         
               2.
            
            
               Έχει το άρθρο 45, παράγραφοι 1 και 6, του κανονισμού 1408/71 την έννοια ότι το R.V.P., ως αρμόδιος φορέας, κατά τον καθορισμό του δικαιώματος λήψεως επιδόματος αδείας, πρέπει να λαμβάνει υπόψη του τις περιόδους ασφαλίσεως που πραγματοποιήθηκαν εντός άλλου κράτους μέλους;
            
         
               3.
            
            
               Εφόσον δοθεί αρνητική απάντηση στο δεύτερο ερώτημα, ισχύει η ρύθμιση του άρθρου 71, παράγραφος 1, στοιχείο α', σημείο ii, του κανονισμού 1408/71, κατά την οποία οι παροχές καθορίζονται σύμφωνα με τη νομοθεσία του κράτους μέλους κατοικίας του μεθοριακού εργαζομένου «σαν να είχε υπαχθεί στη νομοθεσία αυτή κατά τη διάρκεια της τελευταίας απασχολήσεώς του», μόνο για τις παροχές λόγω ανεργίας ή μήπως ισχύει αυτή και για άλλες παροχές, όπως ιδίως το επίδομα αδείας το οποίο αφορούν το άρθρο 22 του Κ.Β. 50 της 24ης Οκτωβρίου 1967 και το άρθρο 56 του Κ.Β. της 21ης Δεκεμβρίου 1967;
            
         
      (1)  ΕΕ ειδ. έκδ. 05/001, σ. 73.